**Mealsmith**

Ez a projekt egy webes alkalmazás. A felhasználók megoszthatják receptjeiket a weboldal segítségével.

Az oldal tetején helyezkedik el a menü, amivel a következő oldalak között tudunk navigálni:

Ha nincs felhasználó bejelentkezve, akkor csak a főoldalt tekintheti meg. A képernyő jobb felső sarkában lehet regisztrálni és bejelentkezni.

* Főoldal
* Saját receptek
* Kedvencek
* Követéseim
* Fiók vezérlőpult

Felhasználó létrehozása és bejelentkezés:

A menüben a „Regisztrálás” gombra kattintva tudjuk ezt megtenni. Az oldal átirányít a regisztrációs űrlapra, ahol sikeres regisztrációhoz meg kell adni egy e-mail címet, felhasználónevet, jelszót kétszer, ami megfelel a követelményeknek (8-32 karakter, legalább egy kisbetű, nagybetű, szám). Ha mindez megfelelő, akkor a regisztráció sikeres, és a felhasználó bejelentkezhet. Amennyiben valamelyik adat nem megfelelő (már regisztrált ezzel az email címmel, jelszó nem felel meg a követelményeknek, a két jelszó nem egyezik), akkor erről hibaüzenetet kap.  
A bejelentkezés hasonlóan működik. A „Bejelentkezés” gombra kattintva megjelenik egy ablak, ahova beírhatjuk az e-mail címünket és jelszavunkat. Ha létezik a beírt e-mail és jelszó kombináció az adatbázisban, akkor sikeres a bejelentkezés, különben hibaüzenetet kap a felhasználó.

Jogosultságok:

* 0 – admin: Tud felhasználót törölni, kitiltani, bármely felhasználó posztjait vagy kommentjeit törölni.
* 1 – user: Általános felhasználó. Tud recepteket feltölteni, kommentelni, értékelni, saját kommenteket és posztokat törölni, szerkeszteni.

Főoldal:

Ez a weboldal kezdőlapja. A menü alatt van egy keresősáv, amivel rá tudunk keresni receptekre cím vagy feltöltő alapján.   
A receptek kártyákként jelennek meg. Ez egy képből, címből, postoló profilképéből és elkészítési időből tevődik össze. Egy kártyára kattintva megjelenik egy modal ablak, ahol el tudjuk olvasni a rövid leírást. Ha a címre kattintunk, átvisz egy oldalra, ahol láthatjuk a hozzávalókat, teljes leírást és adagmennyiséget is tudunk állítani. Itt lehet kommentelni, értékelni és a kedvencek közé felvenni a receptet. Értékelni és a kedvencek közé adni lehet a kártyáról is. Ha a felhasználó profilképére kattintunk, az oldal átirányít a profiljára. Itt láthatjuk a felhasználó összes posztját.   
A keresőmező alatt van egy rendezés gomb, amivel az alábbi szempontok alapján lehet rendezni: legfrissebb, legjobban értékelt, elkészítési idő (legkisebb és legnagyobb). Az értékelés ikon egy szív, amivel a recept feltöltője kap 1 pontot. Minden felhasználó csak egyszer értékelhet egy receptet. Kommenteket is lehet értékelni, pozitívan és negatívan egyaránt. A kedvencek közé egy csillag alakú gombbal tudjuk felvenni az adott receptet.

Saját receptek:

A saját receptek oldalt nem lehet megtekinteni felhasználói fiók nélkül. Egy gomb segítségével innen tudunk recepteket feltölteni. Kötelezően meg kell adni a címet, leírást, elkészítési időt, hozzávalókat, adagmennyiséget, kategóriát. A következő kategóriák közül lehet választani: reggeli, ebéd, vacsora, desszert, snack, ital. Két ellentmondó kategóriát nem lehet választani, például nem lehet egyszerre reggeli és vacsora. Képet nem kötelező feltölteni. Ha már töltöttünk fel recepteket, meg tudjuk őket tekinteni, szerkeszteni vagy törölni. Minden felhasználó csak a saját receptjén levő kommenteket tudja törölni, csak adminok és moderátorok tudják más felhasználók postjait vagy kommentjeit törölni.

Kedvencek:

Ha egy recept nagyon tetszik, akkor a csillag ikonra kattintva a kedvencek közé adhatjuk őket. Ezeket a recepteket a „Kedvencek” menüpontban érhetjük el. Itt is tudunk keresni és rendezni, mint a főoldalon, valamint el tudjuk távolítani őket a listából.

Követéseim:

A toplista oldalon tudjuk megnézni, hogy kinek van a legtöbb pontja. Ezeket a pontokat a korábban említett értékelésekből lehet szerezni. A felhasználó azt is megnézheti, hogy ő hol áll jelenleg a toplistán. A listát lehet rendezni nap, hét, hónap, év alapján.

Fiók vezérlőpult:

A felhasználónevünkre kattintva át leszünk irányítva a fiókkezelő oldalra. Itt tudjuk e-mail címünket, jelszavunkat, vagy felhasználónevünket módosítani. Az adott menüpont kiválasztásával mindig meg kell adni az új értéket és a jelenlegi jelszavunkat.   
Ugyanitt van lehetőség a fiók törlésére is. Fiók törlésénél a felhasználó által létrehozott receptek és kommentek is törlődnek. Ebben a menüpontban profilképet is fel lehet tölteni.  
Itt lehet kijelentkezni is a fiókból a kijelentkezés gombbal. Ha erre kattintunk, kijelentkezünk a fiókból és átirányít a főoldalra.