**Mealsmith**

Ez a projekt egy webes alkalmazás. A felhasználók megoszthatják receptjeiket a weboldal segítségével.

Az oldal tetején helyezkedik el a menü, ami mindegyik oldalon megtalálható. Ezzel tudunk a következő oldalak között navigálni:

* Főoldal
* Saját receptek
* Kedvencek
* Toplista
* (Ha nincs felhasználó bejelentkezve) Bejelentkezés és Regisztrációs gomb
* (Ha van felhasználó bejelentkezve) Fiók vezérlőpult

Felhasználó létrehozása és bejelentkezés:

Regisztrálni akkor lehet, ha nincs felhasználó bejelentkezve. A menüben a „Regisztrálás” gombra kattintva tudjuk ezt megtenni. Az oldal átirányít a regisztrációs űrlapra, ahol sikeres regisztrációhoz meg kell adni egy e-mail címet, felhasználónevet, jelszót kétszer, ami megfelel a követelményeknek (8-32 karakter, legalább egy kisbetű, nagybetű, szám). Ha mindez megfelelő, akkor a regisztráció sikeres, és a felhasználó bejelentkezhet. Amennyiben valamelyik adat nem megfelelő (már regisztrált ezzel az email címmel, jelszó nem felel meg a követelményeknek, a két jelszó nem egyezik, akkor erről hibaüzenetet kap.)  
A bejelentkezés hasonlóan működik. A „Bejelentkezés” gombra kattintva megjelenik egy ablak, ahova beírhatjuk az e-mail címünket és jelszavunkat. Ha létezik a beírt e-mail és jelszó kombináció az adatbázisban, akkor sikeres a bejelentkezés, különben hibaüzenetet kap a felhasználó.

Jogosultságok:

* 0 – admin: Tud felhasználót törölni, kitiltani és szerkeszteni, bármely felhasználó posztjait vagy kommentjeit törölni. Tud moderátorrá léptetni usereket.
* 1 – moderator: Tud felhasználót kitiltani, bármely felhasználó posztjait vagy kommentjeit törölni.
* 2 – user: Általános felhasználó. Tud recepteket feltölteni, kommentelni, értékelni, saját kommenteket és posztokat törölni, szerkeszteni.

Főoldal:

A főoldalt a felhasználó bejelentkezés nélkül is megtekintheti, viszont nem fog tudni recepteket a kedvencek közé rakni, kommentelni, vagy értékelni. A menü alatt van egy keresősáv, amivel rá tudunk keresni receptekre cím vagy feltöltő alapján.   
A receptek kártyákként jelennek meg. Ez egy képből, címből, postoló felhasználónevéből és elkészítési időből tevődik össze. Egy kártyára kattintva megjelenik egy modal ablak, ahol el tudjuk olvasni a leírást. Itt lehet kommentelni, értékelni és a kedvencek közé felvenni a receptet. Egy beviteli mező segítségével megadhatjuk, hogy hány adagnyi hozzávalót szeretnénk látni. Értékelni és a kedvencek közé adni lehet a kártyáról is. A keresőmező alatt van egy rendezés gomb, amivel az alábbi szempontok alapján lehet rendezni: legfrissebb, legjobban értékelt, elkészítési idő (legkisebb és legnagyobb). Az értékelés ikon egy szív, amivel a recept feltöltője kap 1 pontot. Minden felhasználó csak egyszer értékelhet egy receptet. Kommenteket is lehet értékelni, pozitívan és negatívan egyaránt. A kedvencek közé egy csillag alakú gombbal tudjuk felvenni az adott receptet.

Saját receptek:

A saját receptek oldalt nem lehet megtekinteni felhasználói fiók nélkül. Egy gomb segítségével innen tudunk recepteket feltölteni. Kötelezően meg kell adni a címet, leírást, elkészítési időt, hozzávalókat, adagmennyiséget. Képet nem kötelező feltölteni. Ha már töltöttünk fel recepteket, meg tudjuk őket tekinteni, szerkeszteni vagy törölni. Minden felhasználó csak a saját receptjén levő kommenteket tudja törölni, csak adminok és moderátorok tudják más felhasználók postjait vagy kommentjeit törölni.

Kedvencek:

Ha egy recept nagyon tetszik, akkor a csillag ikonra kattintva a kedvencek közé adhatjuk őket. Ezeket a recepteket a „Kedvencek” menüpontban érhetjük el. Itt is tudunk keresni és rendezni, mint a főoldalon, valamint el tudjuk távolítani őket a listából.

Toplista:

A toplista oldalon tudjuk megnézni, hogy kinek van a legtöbb pontja. Ezeket a pontokat a korábban említett értékelésekből lehet szerezni. A felhasználó azt is megnézheti, hogy ő hol áll jelenleg a toplistán. A listát lehet rendezni nap, hét, hónap, év alapján.

Fiók vezérlőpult:

A felhasználónevünkre kattintva át leszünk irányítva a fiókkezelő oldalra. Itt tudjuk e-mail címünket, jelszavunkat, vagy felhasználónevünket módosítani. Az adott menüpont kiválasztásával mindig meg kell adni az új értéket és a jelenlegi jelszavunkat.   
Ugyanitt van lehetőség a fiók törlésére is. Fiók törlésénél a felhasználó által létrehozott receptek és kommentek is törlődnek. Ebben a menüpontban profilképet is fel lehet tölteni.